open-index/open-wikipedia-markdown huggingface dataset:
Милка Димитровска

**Милка Недева Димитровска** ( во  — ) — учесник во НОВ на Македонија.

## Животопис
Учествувала во НОД од летото 1941 година во родниот град. Од 1942 година раководела скоевска група. Во јули 1943 година била затворена, но по еден месец била ослободена. Од септември 1944 година стапила во единиците на НОВ - Четврта македонска ударна бригада во базата на „Бел Камен“.

## Наводи

Категорија:Учесници во НОБ
Категорија:Жени во НОБ
Хрисула Димитровска

**Хрисула Димитровска** ( во  — ) — учесник во НОВ на Македонија.

## Животопис
Од 1941 година бил член на воспитна младинска група во Битола и го посетувала санитетскиот курс, што во 1941 го водел д-р Мирјам Попадиќ. Од мај 1943 година работела со група турчинки организирајќи ги во чнтачки групи. Во aвгycт 1943 година станала член на СКОЈ. Повремено била користена како курир низ градот. Од декември 1944 година станала член на КПМ.

## Наводи

Категорија:Учесници во НОБ
Категорија:Жени во НОБ
Добра Димитроска

**Добра Богоева Димитроска** ( во  — ) — учесник во НОВ на Македонија.

## Животопис
Нејзината активност во заднината се одвивала во родниот град од 1941 година. Собирала народна помош и чувала илегалци и членови на Општинскиот комитет на Прилеп. Приготвувала зимница и облека за Прилепскиот партизански одред.

## Наводи

Категорија:Учесници во НОБ
Категорија:Жени во НОБ
Неца Димкова

**Неца Димкова** ( во  — ) — учесник во НОВ на Македонија.

## Животопис
Од пролетта 1943 година учествувала во заднината на НОД заедно со целото семејство. Нејзиниот дом бил сигурно илегално засолниште, затоа во него често наминувале борците на партизанскиот одред „Сава Михајлов“ и се чувала собраната народна помош.

## Наводи

Категорија:Учесници во НОБ
Категорија:Жени во НОБ
Мица Димитрушева

**Мица Ставрева Димитрушева** ( во  — ) — учесник во НОВ на Македонија.

## Животопис
Учествувала во заднината на НОД од 1943 година. Повремено била вклучена во извршување на поедини задачи за потребите на НОД: пренесувала писма, подготвувала храна за илегалците кои престојувале во домот на нејзината мајка, учествувала во префрлувањето на илегалци и слично. Cобиралa народна помош.

## Наводи

Категорија:Учесници во НОБ
Категорија:Жени во НОБ
Евица Димковска

**Евица Стоја Димковска** ( во  — ) — учесник во НОВ на Македонија и носител на Орден заслуги за народ од III ред.

## Животопис
Како напредна младинка се истакнала уште за време на кралството Југославија. Окупацијата ја затекнала во родното место и станала симпатизер на НОД. Од средината на 1943 година почнала активно и организирано да работи: пренесувала разен воен материал, лекови, ги снабдувала партнзаните со облека, плетела и шиела облека. Својата куќа од почетокот на 1943 година целосно ја ставила на располагање на Месниот Комитет на КПМ - Куманово. Кај неа престојувале познати раководители на НОД. Била користена за вршење курирска работа, одржувала врска меѓу илегалците во градот. Собирала информации за бугарската полиција и војска и ги доставувала на партиската организација. Носител е на Орден заслуга за народ од III ред.

## Наводи

Категорија:Учесници во НОБ
Категорија:Жени во НОБ
Категорија:Носител на орден за заслуги за народ
Родна Димова

**Родна Ангелова Димова** ( во  — ) — учесник во НОВ на Македонија.

## Животопис
Таа била монополска работничка. Учествувала во заднината на НОД во Велес од септември 1941 година како кандидат на КПЈ. Во монополот водела група на напредни младинки. Како член на Воениот штаб во I реон била задолжена да ја подготвува својата група за учество во НОВ. Била ползувана и за одржување на врски мeѓу илегалците во градот. Во август 1944 година стапила во единиците на НОВ и ПОМ и била санитетка во Осмата македонска ударна бригада, а потоа во дивизиската болница во селото Горно Врановци, Велешко.

## Наводи

Категорија:Учесници во НОБ
Категорија:Жени во НОБ
Васа Димова

**Васа Димова** ( во  — ) — учесник во НОВ на Македонија.

## Животопис
Учествувала во заднината на НОД од октомври 1941 година во Битола. Во почетокот на 1942 година станала член на активот на жените, што бил формиран во нејзиното маало. Во својот дом чувала илегалци и била направена специјална скривница за сместување на илегален материјал. Меѓу жените со кои работела, пронаоѓала илегални станови и собирала народна помош.

## Наводи

Категорија:Учесници во НОБ
Категорија:Жени во НОБ
Фрлач

мини|462x462пкс|Фрлачот Брендон Класен од „Синсинати редс“ ја фрла топката кон домот.
**Фрлач** () — во бејзболот, тоа е играчот што ја фрла топката од фрлачката висорамнина кон домот, каде што ја фаќа фаќачот и ја удира удирачот. Во Националната лига и Јапонската централна лига, фрлачот исто така ја удира топката кога неговата екипа е во напад. Од 1973 г., во Американската лига е дозволено наместо фрлачот, да се постави друг играч за удирање, наречен назначен удирач, кој не игра во одбраната.

Спротивставувањето меѓу фрлачот и удирачот е основата на бејзболот — од фрлачот во голема мера зависи динамиката на играта, а често неговите успеси или грешки го одредуваат победникот на натпреварот. Во поголемиот број случаи, задачата на фрлачот е да ја исфрли топката кон „домот“ на таков начин што удирачот нема да може правилно да ја удри топката. Фрлачите ги проучуваат силните и слабите страни на удирачите, обидувајќи се да изведат такви фрлања што ќе бидат тешки за конкретниот удирач. Освен тоа, фрлачот мора постојано да ги контролира противничките играчи на базите, за да не им дозволи да преминат на следната база за време на исфрлувањето.

Фрлачот е најодговорната улога во екипата, за чија успешна игра играчот треба да има добри физички способности и вештина да ја чита играта. Фрлањата му одземаат многу енергија на фрлачот, а целосен натпревар обично се состои од 120 до 170 фрлања на секоја екипа. Поради тоа, фрлачот што ја започнува играта обично не ја завршува. Исто така, во првенствата каде што натпреварите се играат речиси секој ден, се користи ротација на фрлачи, за да можат да се одморат неколку дена по нивниот настап. Фрлачите се делат на две главни категории: стартни, кои ја започнуваат играта, и реливери, кои влегуваат како замена во текот на играта.

Постојат три основни вида фрлања во бејзболот:

* Фастбол (англ. *Fastball*) — непосредно фрлање, каде што вниманието е на брзината на летот на топката. Ова е најчесто користеното фрлање.
* Криво фрлање (*Breaking ball*) — фрлање при кое топката се движи по крива патека, со што го збунува удирачот.
* Чејнџап (*Changeup*) или слоубол — посредно фрлање, но со побавна брзина, што му отежнува на удирачот да го одреди вистинскиот миг за удар.

Постојат разновидности на овие фрлања, како на пример фастбол со вртење. Исто така, фрлачите во одредени ситуации прибегнуваат кон невообичаени фрлања, кои не се многу практични, но можат да бидат корисни поради елементот на изненадување. Еден таков пример е фрлање на топката кон базата по многу висока крива насока.

## Литература
* *Эрран, Х. Э.* Бейсбол. — М.: Физкультура и спорт, 1988. С. 176.  (руски)

Категорија:Позиции во бејзболот
Сепак се врти

„**Сепак се врти**“ или „**сепак се движи**“ ( или ) — израз што му се припишува на италијанскиот математичар, физичар и филозоф Галилео Галилеј (1564–1642) во 1633 година, откако бил принуден да се откаже од неговите тврдења дека Земјата се врти околу Сонцето, наместо обратното. Во овој контекст, импликацијата на изразот е: и покрај неговото откажување, прогласите на инквизицијата за спротивното, или кое било друго убедување или доктрина на луѓето, Земјата, всушност, се врти (околу Сонцето, а не обратно).

## Историја
Според Стивен Хокинг, некои историчари веруваат дека оваа епизода можеби се случила при префрлањето на Галилео од домашен притвор под надзор на надбискупот Асканио Пиколомини во „друг дом, во ридовите над Фиренца“. Овој друг дом исто така бил негов, *[[Вила Ил Џојело|Вилата Ил Џојело]]*, во Арчетри.

Најраниот животопис на Галилео, напишан од неговиот ученик Винченцо Вивиани во 1655–1656 година, не го споменува овој израз, а записите од неговото судење не ја наведуваат. Некои автори велат дека би било неразумно Галилео да рекол такво нешто пред инквизицијата.

Настанот првпат се појавил на англиски јазик во 1757 година во книгата *Италијанската библиотека* од Џузепе Барети:

Книгата станала широко објавена во *Querelles Littéraires* во 1761 година.

Во 1911 година, зборовите *E pur si muove* биле пронајдени на слика која штотуку била купена од собирачот на уметнички дела, Жил ван Бел, од Руселаре, Белгија. Оваа слика е датирана од 1643 или 1645 година (последната бројка е делумно нејасна), во рок од една или две години од смртта на Галилео. Потписот е нејасен, но Ван Бел му го припишува на шпанскиот сликар од XVII век Бартоломе Естебан Муриљо. Изгледа дека сликата покажува дека некоја варијанта на анегдотата *Eppur si muove* била во оптек веднаш по неговата смрт, кога многумина кои го познавале биле сè уште живи за да го потврдат тоа, и дека кружела повеќе од еден век пред да биде објавена. Сепак, оваа слика, чие место денес е непознато, било откриено дека е речиси истоветна со онаа насликана во 1837 година од Ежен ван Малдегем и, засновајќи ги своите мислења на стилот, многу стручњаци за уметност се сомневаат дека сликата на Ван Бел била насликана од Муриљо, па дури и дека била насликана пред деветнаесеттиот век.

## Наводи

Категорија:Астрономски спорови
Категорија:Политизација на науката
Категорија:Галилео Галилеј
Категорија:Урбани легенди
Категорија:Италијански изрази
Саатчиски занает

**Саатчиски занает** или часовичарски занает — изработка и оддржување на часовници.

## Историјат
[мини|332x332пкс|Часовничарски дуќан во [Велес]]
Најраната употреба на терминот часовничар се смета дека датира од 1390 година, околу еден век откако се појавиле првите механички часовници. Од почетокот на 15 век до 17 век, изработката на часовници се сметала за технички најнапредниот занает што постои. Историски гледано, најдобрите часовничари често правеле и научни инструменти, бидејќи долго време тие биле единствените занаетчии обучени за дизајнирање прецизни механички апарати. Еден пример, хармониката била измислена од млад германски часовничар, која потоа масовно ја произведувал друг часовничар, Матијас Хонер.

Пред 1800 година, часовниците биле целосно рачно изработени, вклучувајќи ги сите нивни делови. Веќе од 19 век, деловите за часовници почнале да се прават во мали фабрики, но вештите работи за дизајнирање, склопување и прилагодување на часовникот сè уште биле обврска на мајсторот часовничар. До 20 век, заменливите делови и стандардизираните дизајни дозволиле целиот часовник да се составува во фабрики, а часовничарите се специјализирале за поправка на часовници.

Во Германија, градовите Нирнберг и Аугсбург биле рани центри за изработка на часовници, а Шварцвалд се специјализирал за дрвени часовници со кукавица.

## Занаетот во Македонија
За време на турскиот период во Скопје била изградена првата саат-кула во периодот меѓу 1566 и 1572 година. За оддржување на сатот во исправна состојба се грижел специјален саатчија.

Кон крајот на 19 и почеток на 20 век во Скопје се користеле ѕидни, џебни, рачни часовници од разни стилови и мерки. За изработка на ѕидни часовници било користено дрво од орев, зеленика или махагон. Првите механички часовници имале само една стрелка и груб бројчаник изгравиран со римски броеви. Со воведување на нишало кај часовниците се постигнало поголема точност при мерење на времето, а потоа се појавила и стрелката за мерење на минути. Подоцна била воведена и стрелка за секунди.

Откако Турците се иселиле од Скопје овој занает подолго време бил во криза заради тоа што со Турците се иселиле и голем број занаетчии. Од друга страна населението за време на војна речиси и да не купувало часовници. Биле барани ѕидни часовници од Швајцарија и Германија, а џебни часовници од Швајцарија. Се продавале и евтини часовници кои не се поправале.

Меѓу двете светски војни во Македонија бил направен напор да се формира мајсторски кадар за поправка на часовници. Во 1934 година бил донесен Правилник за изработка на задачи за мајсторски испит, според кој секој мајстор морал да има минимум позанавање на оваа проблематика.

## Наводи

Категорија:Занаети
Хенри V (филм од 1944)

**„Хенри V“** (англиски: *Henry V*) – филм на режисерот Лоренс Оливие (Laurence Olivier) од 1944 година, снимен по сценариото на Лоренс Оливие, Далас Боуер (Dallas Bower) и Алан Дент (Alan Dent). Филмот е заснован врз драмата на Шекспир „Животот на Хенри Петти“ (*The Life of Henry the Fifth*) од 1599 година. Инаку, намерата на Оливие била да го зајакне моралот на британското население при што филмот бил делумно финансиран од британската влада. Во 1947 година, Оливие бил награден со почесен „Оскар“ при што филмот бил номиниран во четири категории за оваа награда. Исто така, во 1946 година, на Венецијанскиот филмски фестивал ја освоил наградата на критичарите. Главните улоги ги играат: Лоренс Оливие, Роберт Њутон (Robert Newton), Лесли Бенкс (Leslie Banks), Реен Ашерсон (Renee Asherson), Феликс Ајлмер (Felix Aylmer), Грифит Џонс (Griffith Jones) и Морланд Греам (Morland Graham).

## Синопсис
Хенри Петти (го игра Оливие) стапува на престолот на возраст од 26 години. Тој е неискусен и набрзо запаѓа во дворските сплетки и во проблемите предизвикани од Стогодишната војна...

## Наводи

Категорија:Британски филмови
Категорија:Филмови на англиски јазик
Категорија:Филмови од 1944 година
Категорија:Филмови засновани на драми
Категорија:Црно-бели филмови
Категорија:Историски филмови
Категорија:Филмови чие дејствие се одвива во Англија
Категорија:Филмови на Лоренс Оливие
Категорија:Филмови со Лоренс Оливие
Категорија:Филмови со Роберт Њутон
Категорија:Филмови со Рене Ашерсон
Категорија:Филмови со Грифит Џонс
Категорија:Филмови со Феликс Ајлмер
Категорија:Филмови со Морланд Греам
Категорија:Филмови со Лесли Бенкс
Аси (серија)

**Аси** — турка телевизиска серија од 2007 година, во режија на Џевдет Мерџан. Во серијата главните улоги ги играат: Мурат Јилдирим, Туба Бујукустун, Четин Текиндор и Нур Сурер. Серијта е во 2 сеони, вкупно 71 епизода која се емитуваше на Kanal D во Турција, а во Македонија на Сител, а потоа повторно на Телевизија Алфа.

Сихронизација на Телевизија Алфа вршеле нашите познати глумци: Владо Јовановски, Дамјан Цветановски, Емилија Гиевска, Гордана Ендровска, Ана Аврамовска, Крсте Јовановски, Григор Јовановски, Дарко Велиќ, Трајанка Илиева, Марио Миленков. Аудио обработка Зоран Рудан-Цеки.

## Улоги

## Надворешни врски
* 

Категорија:Турски телевизиски серии
Женкар

**Женкар** (тур. Yalı Çapkını) е турска телевизиска серија, снимена во период од 2022 до 2025 година. Во главните улоги играат Афра Сарачоглу, Мерт Рамазан Демир и Четин Текиндор. Серијата е од 3 сезони, вкупно 101 епизода.

Сихронизација вршеле нашите познати глумци: Анастас Тановски, Бобан Алексоски, Горан Ѓуровски, Горан Јовановски, Гордана Ендровска, Ѓорѓи Нешкоски, Марина Поп Панкова, Емилија Мицевска, Илија Илиоски, Ирена Илиевска, Кирил Трајковски, Мелита Софрониоска, Маја Вељковиќ-Пановска, Миа Кантарџиева, Ердоан Максут.

## Улоги

## Надворешни врски
* 

Категорија:Турски телевизиски серии
За семејството

**За семејството** (тур: Kardeşlerim) - турска телевизиска серија од 2021 година.Серијата е во 4 сезони, вкупно 132 епизоди, која се емитуваше на ATV во Турција, а во Македонија на Канал 5.

Натсихронизација вршеле нашите познати глумци: Анастас Тановски, Гордана Ендровска, Илија Илиоски, Ирена Илиевска, Горан Ѓуровски, Бобан Алексоски, Бојан Бошковски, Емилија Мицевска, Јасна Николовска, Кирил Трајковски, Миа Кантарџиева, Марина Поп Панкова, Гоце Андонов, Мелита Софрониоска, Радо Алексовски и Стојан Ангеловски.

## Улоги

## Надворешни врски
* 

Категорија:Турски телевизиски серии
Хосе Хоакин Морага

**Хосе Хоакин де ла Сантисима Тринидад Морага** (22 август 1745 - 13 јули 1785), познат само како **Хосе Хоакин Морага**, бил шпански колонијален истражувач и војник, кој го основал Сан Хосе, Калифорнија, во 1777 година.

## Живот
Хосе Хоакин Морага бил роден на 22 август 1745 година, во Нова Навара, вицекралство на Нова Шпанија (во денешна област Санта Круз, Аризона). Тој бил син на Тенцин Морага.

Морага бил втор по команда по Хуан Баутиста де Анза во копнената колонизирачка експедиција од 1776 година од регионот Алта Калифорнија, кој станал дел од јужна Аризона и северно Мексико, до она што сега е Сан Франциско во Калифорнија. Кога де Анза се вратил на југ во воспоставената база во 1777 година, Морага бил задолжен со напорите за изградба на станови за колонистите и за воениот штаб.

Морага го основал градот Сан Хосе по наредба на Антонио Марија де Букарели и Урсуа, шпански вицекрал на Нова Шпанија. Градчето било основано во чест на Свети Јосиф на 29 ноември 1777 година, како прва официјална цивилна населба во Алта Калифорнија.

Морага починал во Сан Франциско во 1785 година и бил погребан во подот пред олтарот во католичкиот црковен комплекс во Сан Франциско, во 1791 година.

## Наследство
Улиците во Сан Франциско, Калифорнија се именувани по Хосе Хоакин Морага и неговите колеги шпански истражувачи (де) Анза, (де) Аргуело, Балбоа и Кабриљо. Улицата Валенсија е именувана по Хосе Мануел Валенсија, кој бил член на двете групи, на де Анза и Морага.

Синот на Морага, Габриел Морага, роден во северниот пограничен регион на вицекралството на Нова Шпанија (во денешна јужна Аризона), исто така станал шпански војник во Алта Калифорнија. Со ранг на каплар, тој бил претставник на гувернерот во Сан Хосе. Водел експедиции со цел истражување на долината Сан Хоакин на почетокот на 1800-тите години.

Градот Морага во Калифорнија, бил именуван по Хоакин Морага, внук на Хосе Хоакин Морага. 

## Наводи

Категорија:Починати во 1785 година
Категорија:Родени во 1745 година
Категорија:Шпански истражувачи
Молерски занает

**Молерски занает** — мајсторски занает со кој се поправа, уредува,  украсува, или бои ѕидови,таван, фасада. Молерскиот занает  гои врши мајстор (молер) за заштита на: санитарен, хигиенски и естетски третман на која било површина.

Овој занает е многу важен во градежната индустрија и има долга историја, особено добро молерисување е клучно за одржување на изгледот на ентериерот и екстериерот на домовите, куќите, зградите  и други објекти. Молерите работат и на реставрација на стари објекти. 

Целта на молерисувањето е да се подобри изгледот на ѕидот, таванот или надворешниот дел на зградата за да се заштити од оштетување од вода, корозија, инсекти и мувла.

Во минатото кога куќите биле направени од ќерпич и камен внатрешните ѕидови претежно ги молерисувале со гасена вар.

Молерскиот занает се однесува на уметноста и вештината на молерите во обојување и украсување на ѕидови и тавани, најчесто со бои, лакови или други завршни материјали. Молерските работи вклучуваат и  покривање на различни бои за да не се само естетски изглед, туку со тоа и за да се обезбеди заштита од различни влијанија на надворешните влијанија.

Молерисувањето во внатрешноста на просториите се изведува на температура не помала од 10C° и влажност до 70%. Структурите што треба да се завршат мора да имаат влажност до 6%. Композициите за боја треба да е хомогена маса без грутки.  Пред да молерисува смесите се мешаат темелно.  Молерскиот занает односно молерот работата ја  врши механички со помош на различни четки, ваљаци и  пиштоли за прскање.  Доколку се молерисуваат неколку слоеви, следниот слој се нанесува откако ќе се исуши претходниот. 

Молерскиот занает  се занимава со груба и фина декорација на ѕидовите и таваните: 

Грубата работа се користи за малтерисување на нерамен и неуреден ѕид за покривање на големи неправилности и вдлабнатини. Претходно за оваа работа се користеше обична кал или мешавина од кал и слама, додека сега се користи малтер.

Фино фарбање се однесува на работа каде што неправилностите се помали од три милиметри: измазнување и варосување на малтерисаните површини (нанесување бела или обоена вар) или боење ѕидови со разни бои.

## Алати и прибор за молерисување
Во молерскиот занает најчесто се користат следниве алатки и прибори: четка (различни видови по облик и големина), валјак (молерски), кофа, шпатула, мистрија, пердашка (израмнувач).

## Галерија


Податотека:PPBrush02.svg|Рамна четка направена од висококвалитетни влакна. Се користи за финална обработка на обоени површини, но може да се користи и за боење на мали површини.
Податотека:PPBrush01.svg|Четка за бојадисување
Податотека:PPBrush03.svg|тенка четка за фино исцртување
Податотека:PPBrush04.svg|Панел четка
Податотека:WikiGrenier - Pinceaux 03.jpg|Заоблена четка 
Податотека:Valjak cetka 1.JPG|ваљак
Податотека:Farbroller.jpg|кофа за боја
Податотека:Pistola de pintura LVLP.jpg|пиштол за бојдисувување
Податотека:Inco Ladder.jpg|скала
Податотека:Paintscraper 6CM.jpg|гребач за боја


## Наводи

Категорија:Занаети
Нада Димитровска

**Нада Димитровска** ( во  — ) — учесник во НОВ на Македонија.

## Животопис
Нејзината активност се одвивала во Прилеп како работник во заднината. Била член на СКОЈ и собирала народна помош.

## Наводи

Категорија:Учесници во НОБ
Категорија:Жени во НОБ
Васка Димова

**Васка Димова** ( во  — ) — учесник во НОВ на Македонија.

## Животопис
Како ученичка во штипската гимназија, во 1941 година била член на воспитна група, а кон крајот на 1941 година била примена за член на СКОЈ. Иако била тешко болна, со целиот свој младешки жар учествувала во акциите на организацијата во градот.

## Наводи

Категорија:Учесници во НОБ
Категорија:Жени во НОБ
Галаба Димова

**Галаба Димова** ( во  — ) — учесник во НОВ на Македонија.

## Животопис
Таа била монополска работничка и делувала во Велес. На напредното работничко движење му припаѓала од пред војната, била член на СКОЈ од 1942 година. Во НОД учествувала од април 1942 година со делувањето на Велешкиот партизански одред. Чувала илегалци, собирала храна и облека, пренесувала илегален и партиски материјал. Во декември 1942 година била затворена, но наскоро била ослободена. Користејќи ја положбата на нивната куќа која се
наоѓала на крајот од градот, кај нив често престојувале илегалци и навратувале партизански курири, особено зимата 1942/43 година. Во јуни 1944 година била одново затворена од бугарската полиција. Во затворот останала до капитулацијата на Бугарија, септември 1944 година. Со враќањето во селото веднаш се вклучила во работата на заднината.

## Наводи

Категорија:Учесници во НОБ
Категорија:Жени во НОБ
Василка Димова

**Василка Димова** ( во  — ) — учесник во НОВ на Македонија.

## Животопис
Делувала во селото од летото 1943 година кога била примена за члeн на СКОЈ. Собирала храна и облека, а во текот на јуни и јули 1943 година на неколку наврати носела храна во партизанските пунктови во Долна Река. Окупаторските власти ѝ вршеле чести конфискации на подвижниот имот и ја изложувале на терор.

## Наводи

Категорија:Учесници во НОБ
Категорија:Жени во НОБ
Митра Димова

**Митра Илиева Димова** ( во  — ) — учесник во НОВ на Македонија.

## Животопис
Како работник во заднината делувала во селото Канино, Битолско, од јануари 1942 година поради што била малтретирана од окупаторот и затворена, а од 1 јуни 1943 година била интернирана во Петричко, Бугарија, каде останала до 30 септември 1943 година.

## Наводи

Категорија:Учесници во НОБ
Категорија:Жени во НОБ
Јорданка Димова

**Јорданка Димова** ( во  — ) — учесник во НОВ на Македонија.

## Животопис
Таа била монополска работничка. Учествувала во заднината на НОД од 1941 година во Кавадарци. Чувала илегалци, се грижела за нивната исхрана, криела оружје и храна и ги предавала на партизанскиот одред што се наоѓал аа кавадаречкиот терен.

## Наводи

Категорија:Учесници во НОБ
Категорија:Жени во НОБ
Марија Димова

**Марија В. Димова** ( во  —  во ) — учесник во НОВ на Македонија.

## Животопис
Таа била монополска работничка. Уште за време на кралството Југославија, станала симпатизер на работничкото движење и учествувала во штрајковите што биле организирани во монополот во Кавадарци. Во јули 1941 година била прифатена во партиската кслија во тутуновата станица во Кавадарци. Собирала народна помош. Во 1942 година продолжила многу активно да работи за НОД, во село Ваташа. Нејзината куќа била користена за чување илегалци, одржување на илегални состаноци. Во 1943 година постојано одржувала врска со Тиквешкиот партизански одред.

## Наводи

Категорија:Учесници во НОБ
Категорија:Жени во НОБ
Велика Димова

**Велика Јованова Димова** ( во  — ) — учесник во НОВ на Македонија.

## Животопис
Активно и организирано учествувала во НОД од август 1943 година во селото. Целата нејзина фамилија била ангажирана за работа во НОД. Месела и печела леб, плетела чорапи, собирала прехранбени продукти. Поради активноста, бугарскиот окупатор ја запалил и изгорел нејзината куќа (зимата 1943 година). И покрај тоа, таа продолжила активно да го помага движењето до конечното ослободување на Земјата.

## Наводи

Категорија:Учесници во НОБ
Категорија:Жени во НОБ
Пандора Димова

**Пандора Јорданова Димова** — учесник во НОВ на Македонија.

## Животопис
Од јуни 1942 година учествувала во НОД. Подrотвувала храна за Велешкиот партизански одреди чувала илегалци. Од 26 септември 1942 година до 30 септември 1943 година била интернирана во Бугарија во логорот „Св. Никола“, Асеновградско. По враќањето од интернација активно работела во НОД.

## Наводи

Категорија:Учесници во НОБ
Категорија:Жени во НОБ
Категорија:Македонци во логорот Свети Никола (Асеновград)
Свети Никола (логор)

**Логор Свети Никола** во близина на Асеновград — фашистички концентрационен логор во Бугарија, во Втората светска војна.

## Интернации
За време на Втората светска војна постоел фашистички логор, каде меѓу интернираните, биле  Пандора Димова, Љуба Зисова. Божана Јовкова, Добрица Јорданова и Боца Иваноска.

## Наводи

Категорија:Концентрациони логори во Бугарија
Категорија:Концентрациони логори
Категорија:Бугарија во Втората светска војна
Марија Димова (Велес)

**Марија Лефкова Димова** ( во  —  во ) — учесник во НОВ на Македонија и носител на Партизанска споменица од 1941 година.

## Животопис
десно|мини|200x200пкс|Марија Димова е носител на Партизанската споменица 1941.
Уште од 1941 година ја ставила својата куќа на располагање на Партијата. Бидејќи била погодна за криење илегалци и други илегални материјали, таа станала главно засолниште, неоткриено од бугарската полиција се до ослободувањето. Вршела курирска должност, пренесувала xpaнa, облека и оружје до базата на Велешкиот партизански одред. Носител е на Партизанска споменица од 1941 година.

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Гениј (филм од 2016)

**„Гениј“** (англиски: *Genius*) – филм на режисерот Мајкл Грендиџ (Michael Grandage) од 2016 година, снимен по сценариото на Џон Логан (John Logan). Главните улоги ги играат: Колин Фирт (Colin Firth), Џуд Ло (Jude Law), Никол Кидман (Nicole Kidman), Лора Лини (Laura Linney), Гај Пирс (Guy Pearce) и Доминик Вест (Dominic West).

## Синопсис
Во 1929 година, талентираниот но ексцентричен писател Томас Вулф (го игра Ло) го запознава уредникот во издавачката куќа „Шрибнерс“, Макс Перкинс (го игра Фирт) и му го предава својот обемен ракопис. Перкинс се согласува да го објави романот со наслов „Погледни го домот свој, ангеле“ чиј единствен недостаток е тоа што е премногу долг. Меѓутоа, книгата доживува пофалби од книжевната критика и станува класик на светската книжевност...

## Наводи

Категорија:Американски филмови
Категорија:Британски филмови
Категорија:Филмови на англиски јазик
Категорија:Филмови од 2016 година
Категорија:Биографски филмови
Категорија:Филмови чие дејствие се одвива во САД
Категорија:Филмови на Мајкл Грендиџ
Категорија:Филмови со Никол Кидман
Категорија:Филмови со Лора Лини
Категорија:Филмови со Доминик Вест
Категорија:Филмови со Колин Фирт
Категорија:Филмови со Џуд Ло
Категорија:Филмови со Гај Пирс 
Категорија:Филмови за писатели
Квалификации за Светско првенство во фудбал 2026 (УЕФА) - група Ј

**Квалификации за Светско првенство во фудбал 2026 - група Ј** била една од дванаесетте групи во склоп на квалификациите за Светското првенство 2026. Во групата учествувале пет репрезентации: , , ,  и  и се играло по Бергеров систем на натпреварување од март до ноември 2025.

Победникот на групата ќе се квалификува директно за Светското првенство 2026, додека второпласираната репрезентација ќе игра во баражот.

## Табела

## Натпревари

----

----

----

----

----

----

----

----

----

## Наводи

## Нотес


## Надворешни врски
*
**Qualifiers – UEFA, FIFA.com
*European Qualifiers, UEFA.com

Ј
Кара Севда

**Кара Севда** е турска телевизиска серија, која се снимаше од 2015 до 2017 година. Главните улоги во серијата ги играат: Бурак Озчивит и Неслихан Атагул.

Серијата во Македонија, се емитуваше на Сител Телевизија во 2018 година.

## Содржина
Кемал е едно од трите деца на сиромашната фамилија која живее во еден кварт во Истанбул, наменет за луѓето од средната класа. Вреден, трудољубив и одличен студент, Кемал работи на брод секоја вечер после студиите за рударство каде што има највисок просек во својата генерација. Еден ден, враќајки се од студии, во автобус, сосема случајно ја среќава преубавата Нихан, која комплетно ќе го промени неговиот празен и монотон живот. Тој не веруваше во чуда, особено не во љубов, но таа средба заекогаш ќе ги промени неговите соништа. За разлика од Кемал, Нихан припаѓа на богата фамилија, а нејзинииот живот од дете е исполнет со луксуз и гламур. Класната разлика ќе ја направи љубовта меѓу двајцата протагонисти невозможна уште од самиот старт, што ќе кулминира со одлуката на Кемал да го напушти Истанбул и да замине на север во Зонгулдак, мал провинциски град каде што добива работа како архитект во рудник. Денот кога Кемал ќе го напушти родниот дом, ќе биде пресврт во животите на двајата млади, а нивната љубов ќе застане на самиот гребен од морето наречено копнеж. Кемал е решен да ја заборави жената која ја љуби и максимално се посветува на својата работа со цел да ја извлече својата фамилија од бедата во која живее. Во меѓувреме, Нихан, тажна и разочарана е приморана да се се омажи за младиот и згоден мултимилионер Емир Козџуоглу, кој од дете е заљубен во неа. Минуваат пет години, но силната љубов меѓу Нихан и Кемал останува незаборавена во нивните срца. Кемал добива големо унапредување и решава да се врати назад во Истанбул, несвесен дека во големиот град на Босфорот ќе мора да се соочи со Нихан и нејзиниот посесивен сопруг Емир. Нихан и Кемал сфаќаат дека животот не може да оди против судбината, ниту против силната љубов која ја чувствуваат еден за друг. Бескрајна љубов пред која небото ќе заплаче и морето ќе се повлече. Љубов на која сите ќе се радуваат, но само едно нешто ќе ги отвори портите на пеколот. Топла и тажна приказна за една црна љубов, приказна за карасевда, незапирлива болка по големата љубов.

## Улоги

## Надворешни врски
* 

## Поврзано
* Рането срце

Категорија:Турски телевизиски серии
Притаени страсти

Притаени страсти (тур: Aşk-ı memnu) е турска телевизиска серија, снимана во период од 2008 до 2010 година. Серијата во Македонија се емитуваше на Канал 5.

Сихронизација вршеле нашите познати глумци: Владо Јовановски, Марина Поп Панкова, Елена Трајковска, Сашко Коцев, Мелита Софрониоска, Биљана Драгиќевиќ-Пројковска, Анастас Тановски, Миа Кантарџиева, Бедија Беговска, Емилија Мицевска, Горан Јовановски, Бобан Кулески и други.

## Содржина
Приказната се врти околу младата и убава Бихтер, која ја презира својата мајка, манипулативната и алчна Фирдевс, бидејки смета дека таа го изневерува својот татко со друг маж. Откако нејзиниот татко ќе дознае за неверството на својата сопруга, доживува срцев удар и веднаш умира.

Бихтер, желна за одмазда, го заведува Аднан, љубовникот на нејзината мајка и ќе се омажи за него. Аднан е дваесет години постар од Бихтер, кој по смртта на првата жена, живее во раскошна вила во Истанбул со својата ќерка Нина и посвоениот син Бехлул.

Бехлул е згоден млад маж, кој важи за голем заводник и е склон кон ноќниот живот, жените и пороците. Oна што Аднан не го знае за својата убава и млада сопруга е дека Бихтер всушност е со години вљубена во Белхул, уште од ноќта кога се забавувале и спиела со него, а тој ја откачил како што прави со сите жени всушност. Доаѓањето на Бихтер во куќата на Аднан означува почеток на една мистична и незаборавна љубовна приказна, која ги поврзува тајните и лагите, неверството и силната желба за одмазда.

## Улоги

## Надворешни врски
* 

Категорија:Турски телевизиски серии
Дива (серија)

**Дива** (тур: Hercai) е турска телевизиска серија, која се снимаше од 2019 до 2021 година. Серијата има 3 сезони, вкупно 69 епизоди. Главните улоги ги играат: Акин Акинозу и Ебру Шахин.

Серијата во Македонија се емитуваше на Сител Телевизија. Натсихронизација вршеле нашите познати глумци: Катерина Шехтанска, Тони Денковски, Ѓокица Лукаревски, Елизабета Клинчаревска Младеновска, Викторија Анѓушева, Крсте Јовановски, Душица Стојановска, Зорица Панчиќ, Гоце Тодоровски, Мартин Минговски, Марко Богдановски и Ива Милчова.

## Содржина
Во далечните вилаети и подзаборавени руини на Анадолија се раѓа вековната легенда за една невозможна љубов. Онаму каде срцето ја слуша само заповедтта на традицијата и одбраната на честа е посилно од разумот, токму таму љубовта ќе стане нивна религија.

Рејхан е внука на Насух Шадоглу, глава на едно од најмоќните семејства во Мардин. Иако таткото на Рејхан, Хазар и вујкото Џихан се познати аги, сепак вистинскиот водач на племето е стариот Насух. Насух постојано ја малтретира Рејхан и повеќе е наклонет кон нејзиниот братучед Јарен бидејќи Рејхан не му е всушност вистинска внука. Судбината на Рејхан се менува на денот кога оди да го јава својот коњ, притоа вкрстувајќи го својот пат со оној на Миран, наследникот на семејството Асланбеј.

Двајцата се вљубуваат еден во друг и Миран е решен да се ожени со убавата девојка. Но, неговите намери не се чесни. Единствено што Миран бара е одмазда кон семејството на Рејхан, кое е виновно за смртта на неговите родители. Кога срцето е полно со неизмерна желба за горчлива одмазда, тогаш нити љубовта ќе може да го осветли неговиот пат, ниту добрината ќе му даде поттик за убава иднина. По големата венчавка на Рејхан и Миран и првата брачна ноќ во големиот конак, тој свирепо ја напушта девојката, одмаздувајќи се за погазената чест на неговото семејство. Таа што конечно ќе ја тргне црнината од глава и ќе ја слави победата е злобната Азизе, бабата на Миран и глава на фамилијата Асланбеј.

За некои ова е реванш што долго ќе се памети, но за другите е само почеток на уште пожестока битка за чест. Битка меѓу две семејства која ќе донесе многу крв и ќе пролее многу солзи, но и битка која ќе ги открие долго чуваните тајни и ќе ја издигне љубовта над сè друго. Љубовта на дивата Рејхан и маркантниот Миран која станува посилна од судбината и дадените аманети. Љубов која во оковите на традицијата и безнадежноста, станува невозможна, бескрајна и вечна.

## Улоги

## Надворешни врски
* 

Категорија:Турски телевизиски серии
Вљубениот ерген

**Вљубениот ерген** (тур: Kiralık Aşk) е турска телевизиска серија, која се снимаше во период од 2015 до 2017 година. Главните улоги во серијата ги играат: Бариш Ардуч и Елчин Сангу. Серијата во Македонија се емитуваше на Сител.

## Содржина
По смртта на родителите, сиромашната и весела Дефне не се предала и продолжила силно да се бори со сите предизвици на животот. Таа работи како келнерка и заработува за да се грижи за својата баба, својата помала сестра, па дури и за својот постар брат. Никогаш не се жали за пари, и сепак живее среќно, онака како што налагаат условите. Нејзиниот едноставен живот почнува да се комплицира кога дознава дека нејзиниот брат прокоцкал 200 илјади лири кои им се потребни за да се плати киријата. Од друга страна го запознавае Омер, млад, згоден и богат сопственик на познат бренд за чевли. И неговите родители починале рано, па мирот го нашол во една мала продавничка каде и самиот почнал да изработува чевли. Од мала продавничка успеал да направи препознатлив бренд на обувки и да создаде империја на богатство и пари. И покрај богатството на неговиот дедо, тој не ги сакал неговите пари, туку сѐ во животот постигнал сам, благодарение на волјата, трудот и истрајноста. Овие два сосема спротивставени светови, светот на сиромашната и бунтовна Дефне и светот на богатиот и сериозен Омер, еден ден, сосема случајно ќе се спојат на неочекуван начин. Омер доаѓа во ресторанот каде работи Дефне заедно со девојката, која му е "наместена" од неговата тетка Нериман. Тој не сака договорени врски, па за да ја откачи девојката, во момент смислува план, штом ќе ја здогледа келнерката. Омер ја бакнува келнерката Дефне и ѝ кажува на девојката со него дека всушност Дефне му е девојка. На тој начин успева да го уништи договорениот состанок, наметнат од неговото семејство, но она што не знае е дека... неговата тетка Нериман е во ресторанот и го гледа сето тоа. Нериман е исплашена дека целото богатство ќе им биде земено од свекорот кој поставува услов дека тоа ќе го направи ако во рок од шест месеци Омер не се ожени. Затоа Нериман ѝ предлага на Дефне еден чуден план - да стане личен асистент на Омер и во рок од шест месеци да го натера да се вљуби и ожени со неа. А за возврат, ќе ѝ даде пари, кои на Дефне ѝ се потребни за да го исплати долгот на братот. Дефне не сакаше да влезе во таа игра, но мора за да го спаси братот и да започне нов живот. Така започнува играта на Дефне, исполнета со многу хумор, но и љубов. Ќе може ли да ја исполни ветената мисија? Дали Омер ќе ја дознае играта на Дефне и неговото семејство? Омер и Дефне се вљубуваат еден во друг, но кога тајната ќе биде откриена, романтичната комедија нема повеќе да биде иста.

## Улоги

## Надворешни врски
* 

Категорија:Турски телевизиски серии
Џозеф Соломон (убиец)

**Џозеф Соломон** (починал на 17 октомври 1995 година) — осуден убиец и последниот човек што бил погубен во Света Луција.

Соломон бил осуден за убиство и силување во 1979 година и бил осуден на смрт, што било задолжително за убиство според законот на Света Луција. Сепак, неговата казна била заменета со доживотен затвор од владата. Во 1993 година, по одлежувањето на четиринаесет години затвор, Соломон бил помилуван и ослободен од затвор. Следната година, Соломон бил лишен од слобода за убиство на жена која го вработила да и биде градинар. На неговото судење во 1994 година, тој повторно бил осуден на смрт со бесење.

Соломон бил погубен на 17 октомври 1995 година, а друг затвореник делувал како џелат. Тоа било прво погубување во Света Луција од 1986 година. По егзекуцијата на Соломон, ниту еден затвореник не бил осуден на смрт во Света Луција.

## Наводи

Категорија:Починати во 1995 година
Категорија:Светолуциски злосторници
Кингсли Армстронг

**Кингсли Армстронг** (роден на  година) — поранешен светолуциски професионален фудбалски тренер.

## Кариера
Во 1996 година и од јануари 2002 година до јуни 2004 година бил тренер на фудбалската репрезентација на Света Луција.

## Надворешни врски

* Профил на Soccerway.com
* Профил на Soccerpunter.com

Категорија:Живи луѓе
Категорија:Родени во 1962 година
Категорија:Светолуциски фудбалски тренери
Skopje '83

***Skopje '83*** (македонски: *Скопје '83*) — акционо-авантуристичка пукачка игра од прво лице со елементи на roguelike и преживување. Развиена е од македонската компанија Dark-1 и објавена од PM Studios, Inc. Сместена во преосмислена верзија на Скопје од 1983 г., главниот град на Македонија, играта сврзува FPS-механика, roguelike-елементи и истражување со отворен свет. Премиерно била објавена на 7 ноември 2025 г. и е достапна на Steam и Epic Games Store.

## Играчки процес
Играчите се движат низ градот зафрлен во хаос од загадочен настан, соочувајќи се со толпи од мутирани гнасотии што демнат на секој агол. Играта ја нагласува борбата, собирањето ресурси и преживувањето во непријателска градска средина. Посебноста е ДОМ, мобилна база во облик на автобус, која служи како центар за надградби и стратешко планирање. Играта нуди динамично доживување каде што секое поминување претставува изменет распоред на градот Скопје, распоредување на непријателите и распределба на скапоценостите, обезбедувајќи висока можност за преиграње. Играта се развива преку еколошко раскажување, втурнувајќи ги играчите во алтернативната историја на Македонија, испреплетена со окултни теми и ретрофутуристичка наука.

## Развој
Првично закажана за објавување на 30 јуни 2024 г., објавувањето било одложено за да се овозможи интеграција на повеќеиграчки режим. Играта излегла на 7 ноември 2025 г. и нуди кооперативен режим (англ. *Co‑Op*).

## Наводи

## Надворешни врски

* Skopje '83 на Steam

__СОСОДРЖИНА__
__ИНДЕКС__

Категорија:Игри за Windows
Категорија:Игри за Mac OS X
Маца Димова

**Маца Димова** ( во  — ) — учесник во НОВ на Македонија.

## Животопис
Во НОД учествувала од октомври 1942 година. Во нејзиниот дом се одржувале илегални состаноци за кое време стражарела. Во куќата била направена и специјална скривница за криење на материјали, а од летото 1944 година заминала во село Лисиче, Велешко, како работник во заднината и работела во групата на шивачки, ангажирани во изработување облека за потребите на НОВ.

## Наводи

Категорија:Учесници во НОБ
Категорија:Жени во НОБ
Донка Димова

**Донка Миланова Димова** ( во  — ) — учесник во НОВ на Македонија.

## Животопис
Нејзината активност се одвивала во селото од почетокот на окупацијата. Куќата била ставена на располагање на Партијата и од есента 1941 година била претворена во магацин за прехранбени артикли на Велешкиот партизански одред. Кај нив престојувале илегалци, а нејзиниот сопрут бил во групата на шеснаесетте стрелани богомилчани. Таа работела од тогаш уште поактивно, иако била мајка на шест мали деца. Со настаната ситуација во есента и зимата 1942-1943 година, кога одредот го напушта велешкиот терен, таа посебно се ангажирала во агитацијата за победата
на НОБ и подигнувањето на моралот кај селаните. Со доаѓањето на Првата македонско-косовска ударна бригада во февруари 1944 година собирала храна и облека за борците. Во септември 1944 година била избрана за член на НОО и била делегат на I конгрес на АФЖ во Белград.

## Поврзано

* Љубица Димова

## Наводи

Категорија:Учесници во НОБ
Категорија:Жени во НОБ
Денка Димова

**Денка Младена Димова** ( во  — ) — учесник во НОВ на Македонија.

## Животопис
Таа била работничка. Станала член на СКОЈ од 1940 година во Скопје. Нејзината активност се одвивала меѓу работниците
во ќилимарата каде работела. Формирала свои групи во „Женската потрошувачка задруга“, каде работела на омасовувањето на женското движење. Во 1941 година станала член на КПЈ. Во август 1942 година е уапсена и интернирана во Бугарија, каде останала до крајот на 1942 година. По враќањето од интернација активно се вклучила на работз во заднината. Во септември 1944 година со група од осум друтарки заминала во единиците на НОВ и ПОМ. По ослободувањето на Скопје била избрана за член на Околискиот комитет на КПМ за Скопско.

## Наводи

Категорија:Учесници во НОБ
Категорија:Жени во НОБ
Карсон Милар

**Карсон Милар** — светолуциски професионален фудбалски тренер.

## Кариера
Од 2004 до 2006 година бил тренер на фудбалската репрезентација на Света Луција.

## Наводи

Категорија:Светолуциски фудбалски тренери
Касим Луис

**Касим Луис** (13 септември 1948 - 7 јануари 2021 година), познат и како **Васо**, — поранешен светолуциски фудбалски тренер.

Тој го раководел националниот тим за време на квалификациската кампања за Светското првенство во фудбал 2002 година, каде Света Луција загубила од Суринам на пенали во првото коло. Тој бил ко-тренер на репрезентацијата со Кингсли Армстронг во 2002 година.

Луис бил тренер на тимот до 15 години на шампионатот КОНКАКАФ до 15 години 2013 година,  две години подоцна го водел тимот до 17 години на шампионатот КОНКАКАФ У-17 2015 година.

Луис исто така бил тренер на тимот до 20 години на квалификациската кампања на КОНКАКАФ У-20 шампионатот 2017 година.

## Наводи

Категорија:Починати во 2021 година
Категорија:Родени во 1948 година
Категорија:Светолуциски фудбалски тренери
Љубица Димова

**Љубица Петрова Димова** ( во  — ) — учесник во НОВ на Македонија.

## Животопис
Делувала во селото од јануари 1942 година. Собирала и подготвувала храна за борците и истата ја пренесувала до одредено место. Кај неа дома престојувале илегалци и се одржувале состаноци. Во октомври 1942 година нејзиниот маж бил убиен од бугарската полиција, а таа била изложена на терор, но и покрај тоа продолжила активно да работи за НОД.

## Поврзано
* Донка Димова

## Наводи

Категорија:Учесници во НОБ
Категорија:Жени во НОБ
Сима Димова

**Сима Димова** ( во  — ) — учесник во НОВ на Македонија.

## Животопис
Во НОД учествувала од мај 1943 година. Била задолжена да приготвува храна, собирала облека и оружје. Повремено била користена за чување стража кога во нејзината куќа се одржувале состаноци.

## Наводи

Категорија:Учесници во НОБ
Категорија:Жени во НОБ
Васа Димова (Велес)

**Васа Тодорова Димова** ( во  — ) — учесник во НОВ на Македонија.

## Животопис
Уште пред војната имала контакти со напредното работничко движење покрај своите синови. Со отпочнувањето на вооруженото востание, во колибата на Васа било направено засолниште за илегалците. Исто така ѝ во својот дом чувала и негувала илегалци, а за нив се грижела како за свои деца, иако била изложена на терор од бугарската полиција. Непоколебливо се борела за ослободувањето на својот народ.

## Наводи

Категорија:Учесници во НОБ
Категорија:Жени во НОБ
Нада Димова

**Нада Тодорова Димова** ( во  — ) — учесник во НОВ на Македонија.

## Животопис
Нејзината активност започнала од aвrycт 1943 година како работник во заднината на НОД.

## Наводи

Категорија:Учесници во НОБ
Категорија:Жени во НОБ
Гајта Димовска

**Гајта Димовска** ( во  — ) — учесник во НОВ на Македонија.

## Животопис
Од пролетта 1944 година била член на младинска воспитна група. Пружала помош и нега на ранетите и болни борци кои престојувале
во селото и повремено била ползувана за одржување на врски. Во летото 1944 година била примена за член на СКОЈ и работела на организирањето на младината и жените во селото.

## Наводи

Категорија:Учесници во НОБ
Категорија:Жени во НОБ
Горица Димовска

**Горица Димовска** ( во  — ) — учесник во НОВ на Македонија.

## Животопис
Била симпатизер на КПЈ од времето на кралството Југославија. Со одпочнувањето на вооруженото востание веднаш се вклучила активно и организирано во НОД во заднината. Во нејзиниот дом се одржувале состаноци, се размножувале летоци и чувала илегален материјал. Од есента 1943 година станот бил користен за чување илегалци. Се грижела околу исхраната на илегалците и им помагала во одржувањето на врските. Собирала народна помош за кумановскиот партизански одред.

## Наводи

Категорија:Учесници во НОБ
Категорија:Жени во НОБ
Стевка Димова

**Стевка Рампова Димова** ( во  — ) — учесник во НОВ на Македонија.

## Животопис
На 10 август 1944 година стапила во единиците на НОВ како борец и останала до 1 ноември 1945 година.

## Наводи

Категорија:Учесници во НОБ
Категорија:Жени во НОБ
Мара Димова

**Мара Прасева Димова** ( во  — ) — учесник во НОВ на Македонија.

## Животопис
Таа била монополска работничка. Била член на монополскиот актив во Кавадарци. Член на СКОЈ, а потоа член на КПЈ. Во 1943 година е борец во одредот „Добри Даскалов“. Кога одредот се наоѓал во Егејска Македонија, на Бигла учествувала вo судирот со германската фашистичка војска. Во оваа борба била тешко ранета и по двемесечно лекување умрела од задобиените рани во мај 1944 година.

## Наводи

Категорија:Учесници во НОБ
Категорија:Жени во НОБ
Дара Димовска

**Дара Димовска** ( во  — ) — учесник во НОВ на Македонија.

## Животопис
Делувала од февруари 1942 година. Во својот дом чувала илегалци. Кај неа навратувале и борци од Шарпланинскиот партизански одред, а на болните илегалци им обезбедувала лекарска помош.

## Наводи

Категорија:Учесници во НОБ
Категорија:Жени во НОБ
Елена Димовска

**Елена Димовска** ( во  — ) — учесник во НОВ на Македонија.

## Животопис
Делувала во селото од септември 1944 година како секретар на СКОЈ организација.

## Наводи

Категорија:Учесници во НОБ
Категорија:Жени во НОБ
Стојна Димовска

**Стојна Милошева Димовска** ( во  — ) — учесник во НОВ на Македонија.

## Животопис
Со почнувањето на вооруженото востание својот дом го ставила на располагање на партиската организација и во него се одржувале состаноци на партиски ќелии и Месниот Комитет. Изработувала топла облека за борците во НОВ и ПОМ и собирала народна помош. Есента 1944 година била вклучена во организирањето на масово-политичките организации и била избрана за член на Одборот на АФЖ за Свети Николе.

## Наводи

Категорија:Учесници во НОБ
Категорија:Жени во НОБ